Diari Oficial de la Generalitat Valenciana


Sumari del DOGV 100, del 05-04-1983 (1983/802173)

ORDRE de 29 de març de 1983 sobre declaració d'activitats en el sector públic i privat, als efectes de l'aplicació règim vigent d'incompatibilitats del personal al servei de l'Administració.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/03/29/(1)/dof/vci/html**

### Dades del document

Número de DOGV
:   100

Data del DOGV
:   05-04-1983

Secció del DOGV
:   DISPOSICIONS GENERALS

Número del document
:   1983/802173


Data del document
:   29-03-1983

Organisme emissor
:   Presidència de la Generalitat

Tipus de document
:   Ordre

Ordre de 29 de març de 1983, sobre declaració d'activitats en el sector públic i privat, als efectes de l'aplicació del régim vigent d'incompatibilitats del personal al servei de l'Administració.  
La Llei 20/82, de 9 de juny, sobre incompatibilitats en elsector públic, és aplicable segons l'article l.r, 3, b), al personal al servei de les Administracions de les Comunitats Autònomes i dels Organismes que en depenen, i segons estableix la disposició final 2.ª, totes les autoritzacions de compatibilitat quedaran sense efecte en un termini de sis mesos des de l?1 de gener de 1983, data de l'entrada en vigor, per tal com, una vegada transcorregut aquest termini, els preceptes d'aquella Llei desenvoluparan tota la seua eficàcia en ordre a la regulació de les incompatibilitats aplicades a les persones que presten llurs serveis a la Generalitat Valenciana.   
D'altra banda, l?article 7.é, 3, d'aquesta Llei atribueix als òrgans, als quals competesca la direcció, inspecció o comandament dels diversos serveis, l?atenció de prevenir o corregir les incompatibilitats en què puga incòrrer el personal a què fa referència la Llei, la qual cosa determina, per tal de poder efectuar el que disposa aquest precepte, la necessitat d'exigir de tot el personal al servei de la Comunitat Valenciana la declaració de totes les activitats que realitzen, bé per a d'altres Administracions públiques, bé de caràcter privat, talment com ha exigit l'Ordre de la Presidència del Govern de 30 de desembre de 1982.ªl personal al servei de l?Administració de l'Estat.   
Correspon al President de la Generalitat Valenciana, segons l'article 7.è, apartats 7 i 8, del Reglament de règim interior del Consell, aprovat per Decret d'aquest de 3 de desembre de 1982, tot allò que fa referència al règim del personal al servei de la Comunitat Autònoma, i per delegació, segons l'article 2.n de l?Ordre de 10 de gener de 1983, al Subsecretari de la Presidència, per la qual cosa, en virtut d'aquestes facultats delegades, ordene:   
Article primer.-Tot el personal en actiu que preste serveis per a la Comunitat Valenciana, bé siga funcionari de carrera o d'ocupació o contractat en règim de dret administratiu o laboral, procedent d'altres Administracions públiques territorials o institucionals, transferit o en comissió de serveis, tant si és contractat per la mateixa Comunitat en règim de dret administratiu o laboral, o en qualsevol altre concepte, haurà de formular una declaració en què faça constar, si s'escau, el següent:   
1.r Els llocs de treball o càrrecs retributins que exerccix, incloent-hi l'ostentat a la Comunitat Valenciana, per a les Administracions públiques en qualssevol de les seues esferes, òrganismos autònoms o empreses dependents, o per a qualsevol òrgan constitucional, expressant l'horari respectiu, dedicació, nivell de complement de destinació, i localitat on es presten els serveis.   
2.n Totes les activitats lucratives professionals, laborals, mercantils o industrials que exercesquen fora de l'Administració pública, amb determinació del seu àmbit funcional i territorial.   
Article segon.-En les declaracions que es presten haurà de figurar una diligencia o certificació suscrita pel cap de la unitat administrativa on es presten els serveis respectins, o pel titular o representant legal de l'empresa, quan es tracte d'activitats privades per compte d'altres, per tal d'acreditar la conformitat de les dades declarades.   
Quan es tracte d'activitats privades per compte propi, bastarà la pròpia declaració.   
Article tercer.-Les declaracions s'ajusfaran al model que aquesta Ordre aprova, s'adreçaran a l'Il·lustríssim Sr. Subsecretari de la Presidència, i es presenfaran abans del 28 d'abril pròxim al registre d'entrada de les Conselleries on presten serveis, i aquestes les remetran a la Subsecretaria de la Presidència, on hauran d'obrar en un termini de cinc dies hàbils a partir del final del termini indicat .   
Article quart.-Quan es tracte de personal sanitari, la declaració haurà de precisar, a més a més, i si s'escau, en quin lloc desitja rebre la remuneració ordinària i en quin la gratificació, als efectes del que prevea la disposició transitòria primera, apartat primer, de la Llei 20/82, de 9 de juny.   
Article cinqué.-En les declaracions a què fan referència els articles anteriors, s'hi farà constar igualment si s'incorre en cap dels supòsits previstos a l'article 3.r d'aquesta Llei.   
Article sisé.-Només esfaran obligats a presentar la declaració a què fa referència aquesta Ordre aquelles persones que, tot i treballar per a la Comunitat Valenciana, i amb independència del fet que hagen hagut de declarar ja davant d'una altra Administració pública, en la data d'entrada en vigor d'aquesta norma, exercesquen un altre lloc de treball remunerat o realitzen alguna classe d'activitat pública o privada de caràcter lucratiu, per compte propi o d'altre, però no els qui no es traben en alguna d'aquestes circumstàncies.   
Article seté.-L'incompliment de l'obligació de declarar, o la declaració inexacta o amb omissió de les dades que exigeix aquesta Ordre, serà considerat com a falta molt greu, als efectes d'expedient sancionador corresponent, sense perjudici de l'aplicació, si s'escau, dels efectes escaients en ordre a la declaració d'incompatibilitat.   
Article vuité.-Aquesta Ordre entrarà en vigor el mateix dia de la publicació al «Diari Oficial de la Generalitat Valenciana».   
València, a 29 de març de 1983.   
El Subsecretari de la Presidència,  
RAFAEL BLASCO I CASTANY   
Veure imatge


Còpia Permalink ELI